Hugh Jackman

Hugh Michael Jackman (født 12. oktober 1968) er en australsk film- og teaterskuespiller, mest kjent for rollen som Wolverine i filmen X-Men, og dens to oppfølgere, samt hans Tony Award-vinnende opptreden i The Boy from Oz. Hans andre arbeider innen amerikansk film inkluderer Swordfish, Van Helsing og Kate & Leopold (sistnevnte ble Jackman nominert til en Golden Globe Award for beste skuespiller i musikal eller komedie i 2001 for). 


== Biografi ==


=== Tidlig liv ===
Jackman ble født i Sydney i New South Wales i Australia som var den yngste av fem barn. Hans mor forlot familien og flyttet til England da Jackman var bare åtte år gammel. Han er utdannet journalist ved University of Technology, Sydney. Jackman ble introdusert til yrket som skuespiller ved en tilfeldighet, da han måtte ta skuespillertimer som en del av kravene ved college. Han ble interessert i yrket og brukte noen av pengene han hadde arvet etter en slektning til å gå på Western Australian Academy of Performing Arts i Perth. Han ble uteksaminert derfra i 1994.


=== Karriere ===


==== I Australia ====
Hans filmarbeider inkluderer Erskineville Kings og Paperback Hero (begge fra 1999), mens hans TV-arbeider inkluderer Law of the Land, Halifax f.p., Blue Heelers og The Man From Snowy River.
På scenen spilte Jackman «Gaston» i Melbourne-oppsetningen av Skjønnheten og udyret, og «Joe Gillis» i den samme byens versjon av Sunset Boulevard.
Jackman ble i 2019 utnevnt til companion av Order of Australia.


== Utenfor Australia ==
Han ble først kjent utenfor Australia da han hadde hovedrollen som «Curly» i Royal National Theatres oppsetning av Oklahoma! i London. Hans opptreden ble filmet, og den ble sendt på TV og lansert på DVD. Den 6. juni 2002 sang Jackman rollen som «Billy Bigelow» i Carousel, i en spesiell konsertopptreden ved Carnegie Hall i Manhattan, New York.
Han ble signert til filmen X-Men i siste liten, etter at Dougray Scott, som opprinnelig skulle ha rollen som «Wolverine», ble forsinket under innspillingen av Mission: Impossible II. Rollen som «Wolverine» gjorde at Jackman ble kjendis over natten, og han gjentok rollen i X-Men 2 (2003),  X-Men: The Last Stand (2006) og (X-Men Origins: Wolverine) (2009). 
Jackman ble i 2012 innlemmet i Hollywood Walk of Fame og fikk en stjerne langs Hollywood Boulevard.


=== Privatliv ===
Jackman giftet seg med Deborra-Lee Furness i februar 1996. De møttes under innspillingen av hans første TV-opptreden i Corelli, et australsk TV-program. Jackman hadde rollen som en aggressiv fengselsinnsatt som ble forelsket i rådgiveren sin, spilt av Furness. Paret har to adopterte barn og bor i dag i Melbourne.


== Utvalgt filmografi ==


== Referanser ==


== Eksterne lenker ==
(en) Hugh Jackman – kategori av bilder, video eller lyd på Commons 
(en) Hugh Jackman – galleri av bilder, video eller lyd på Commons 
(en) Hugh Jackman på Internet Movie Database 
(sv) Hugh Jackman i Svensk Filmdatabas 
(da) Hugh Jackman på Filmdatabasen 
(da) Hugh Jackman på Scope 
(fr) Hugh Jackman på Allociné 
(en) Hugh Jackman på AllMovie 
(en) Hugh Jackman hos Turner Classic Movies 
(en) Hugh Jackman hos Rotten Tomatoes 
(en) Hugh Jackman hos The Movie Database 
(en) Hugh Jackman hos Internet Broadway Database